open-index/open-wikipedia-markdown huggingface dataset:
הפסקת החשמל בפקיסטן (2015)

**הפסקת החשמל בפקיסטן** הייתה מתקפת טרור שהתרחשה בלילה שבין ה-24 לבין ה-25 בינואר 2015. נזק שגרמו טרוריסטים למתקני תמסורת חשמל בדרום-מערב פקיסטן הביא לניתוק אספקת החשמל ל-140 מיליון מתוך 180 מיליון תושבי המדינה. במהלך ה-25 בינואר חודשה אספקת החשמל למרבית הצרכנים שנותקו ממנה. הייתה זו הפסקת חשמל מהגדולות בתולדות המדינה.

מתקני התמסורת שנפגעו נמצאו בקרבת תחנת הכוח אוץ' שבמחוז בלוצ'יסטן, בדרום מערב פקיסטן. לפי הודעת משרד המים והאנרגיה של פקיסטן הם חובלו על ידי מורדים בני החבל, החותרים לעצמאות חבל בלוצ'יסטן ולהתנתקותו מפקיסטן. זו הייתה הפגיעה השלישית בתוך עשרה ימים של המורדים בתשתיות החשמל באזור זה.

בעקבות הפגיעה במתקנים התחולל נחשול מתח ברשת החשמל של המדינה, אשר גרם לקצרים ולניתוק אספקת החשמל ל-140 מיליון צרכנים. בין האזורים שנפגעו היו הבירה איסלאמאבאד והעיר הגדולה במדינה, קראצ'י.

הפסקת החשמל התרחשה על רקע משבר בן מספר שנים במשק האנרגיה של פקיסטן. במסגרתו נוצר מחסור חמור בדלק לכלי רכב ולתעשיית האנרגיה של המדינה והפסקות חשמל תכופות וממושכות החלו להתרחש באזורים נרחבים בה.

## קישורים חיצוניים
*
*Officials scramble after massive power outage hits Pakistan, באתר אסושיאייטד פרס, 25 בינואר 2015
*Rebels Tied to Blackout Across Most of Pakistan, באתר הניו יורק טיימס, 25 בינואר 2015

## הערות שוליים

קטגוריה:הפסקות חשמל
קטגוריה:פקיסטן: היסטוריה
קטגוריה:פקיסטן: כלכלה
קטגוריה:פעולות טרור ב-2015
קטגוריה:פיגועי טרור בפקיסטן
קטגוריה:2015 באסיה
ססקטון

**ססקטון** (באנגלית: **Saskatoon**) היא עיר בפרובינציית ססקצ'ואן בקנדה. העיר שוכנת על גדות נהר סאות' ססקצ'ואן בדרום-מרכז הפרובינציה. נכון ל-2021, בעיר מתגוררים כ-266,141 תושבים, מה שהופך אותה לעיר הגדולה ביותר מבחינת אוכלוסייה בססקצ'ואן.

## היסטוריה
ססקטון הוקמה ב-1882 על ידי חברת הקולוניזציה טמפרנס (Temperance Colonization Society) שמקורה היה בעיר טורונטו. אנשי החברה, שהונהגו על ידי ג'ון ניילסון לייק (John Neilson Lake), היו מתודיסטים שרצו לברוח מהסחר במשקאות חריפים בטורונטו ולהקים קהילה "יבשה" בערבות קנדה. מקור השם הוא במילה בשפת קרי המקומית שהיא השם של פרי יער מקומי. ב-1885 ההתיישבות הפכה לבסיס של השלטונות הקנדיים במהלך המרד הצפון-מערבי.

בתחילת המאה ה-20 ססקטון החלה לגדול באופן משמעותי. ב-1903 היא קיבלה מעמד של עיירה, וב-1906 היא קיבלה מעמד של עיר.

השפל הגדול וסופות קערת האבק בשנות ה-30 של המאה ה-20 גרמו להגירה של חוואים מהאזור לעיר בתקווה לעתיד טוב יותר. בעקבות מלחמת העולם השנייה העיר עברה תהליך תיעוש ועיור והמשיכה לגדול במהירות עד שהפכה לעיר הגדולה בססקצ'ואן.

## כלכלה
כלכלת ססקטון מתבססת על כריית משאבים באזורה, כמו אשלג, פחם ואורניום, הפקת נפט, חקלאות, ותעשיות הנלוות לתחומים אלו. מרכזה של פוטש קורפוריישן אוף ססקצ'ואן (Potash Corporation of Saskatchewan), אחת מחברות האשלג הגדולות בעולם, נמצא בססקטון.

## חינוך
בעיר פועלים מספר מוסדות להשכלה גבוהה, בהם אוניברסיטת ססקצ'ואן.

## תחבורה
את העיר משרת נמל התעופה הבינלאומי ססקטון ג'ון ג'י. דיפנבייקר, הקרוי על שמו של ג'ון דיפנבייקר, ראש ממשלת קנדה ה-13. בנוסף לנמל זה יש שדה תעופה קטן יותר המשמש לתעופה כללית במרחק של כ-20 קילומטרים דרומית לססקטון.

## ערים תאומות
*  
*  
* 

## קישורים חיצוניים

* 
* 

## הערות שוליים

קטגוריה:ססקצ'ואן: ערים
קטגוריה:יישובים שהוקמו ב-1882
גביע דייוויס 1976

**[[גביע דייוויס]] 1976** הייתה התחרות ה-65 במניין מאז ייסוד התחרות.

לתחרות נרשמו 56 נבחרות. הנבחרות חולקו ל-3 בתים: "בית אמריקה", "בית אירופה", ו"בית המזרח". הקבוצה המנצחת במשחקים בין ראשי הבתים הייתה מקבלת את הגביע. שיטת משחקים זו פעלה עד לשנת 1980.

המשחק על התואר התקיים בין איטליה לבין צ'ילה. המשחק הסתיים בניצחון של נבחרת איטליה עם התוצאה 1:4.

## משחקי פלייאוף

### בית אמריקה
הבית כלל 12 קבוצות כולל דרום אפריקה. לאחר המשחקים המוקדמים, החלו משחקי רבע הגמר. משתתפי גמר הבית בשנה הקודמת קיבלה זכות לעבור ישירות לרבע הגמר.

### בית אירופה
הבית כלל 32 קבוצות כולל איראן, מצרים, ניגריה, אלג'יריה, קניה, רודזיה וישראל. לאור מספר גדול של הקבוצות הבית פוצל ל-2 ומנצחות תת-הבתים קיבלו זכות לעלות למשחקים בין מנצחי הבתים. לאחר משחקים מוקדמים החלו משחקי רבע הגמר. משתתפי גמר תת-הבית בשנה הקודמת לא השתתפות במשחקים המוקדמים.

#### תת הבית א'

#### תת הבית ב'

### בית המזרח
בית המזרח כלל 12 קבוצות כולל אוסטרליה וניו זילנד. לאחר המשחקים המוקדמים החלו משחקים על ראשות הבית. משתתפי גמר הבית בשנה הקודמת קיבלה זכות לעבור ישירות לרבע הגמר.

### משחקים בין מנצחי הבתים
משחקי חצי הגמר נערכו במהלך ספטמבר 1976 ומשחק הגמר בדצמבר.

נבחרת ברית המועצות סירבה להשתתף במשחק חצי הגמר נגד צ'ילה בגלל התנגדותה למשטר הצבאי של אוגוסטו פינושה ששלט בצ'ילה באותו זמן.

## ישראל בגביע דייוויס
בשנת 1976 נבחרת ישראל שובצה בתת-הבית אירופה ב' ובשלב ראשון זכתה בניצחון טכני על טורקיה. בשלב הבא היא נפגשה עם נבחרת מונקו.

## קישורים חיצוניים
* אתר התחרות

קטגוריה:תחרויות טניס ב-1976
1976
1976
1976
1976
1976
1976
1976
1976
1976
1976
1976
1976
1976
ישראל ינון

**ישראל ינון** (11 בינואר 1956 - 29 בינואר 2015) היה מנצח ומוזיקאי ישראלי.

## קורות חיים
ישראל ינון נולד בכפר סבא וגדל במושב חניאל בשרון. בילדותו ניגן באקורדיון, הוא למד ניצוח, תאוריית המוזיקה והלחנה בבית הספר למוזיקה ע"ש בוכמן-מהטה בשנים 1981–1984 והמשיך באקדמיה למוזיקה ולמחול בירושלים בשנים 1985–1988, אצל מנדי רודן ונעם שריף. ינון התמחה בעיקר בניצוח על יצירות של מלחינים שנספו בשואה. במאי 1991 ניצח בשידור חי בינלאומי על קונצרט הפתיחה של Deutschlandsender Kultur, ערוץ תרבות ששידר בשנים 1990–1993 מגרמניה המזרחית לשעבר בעיצומו של תהליך הדמוקרטיזציה ושל איחוד גרמניה.

לצד הרפרטואר הקלאסי התמחה ישראל ינון בניצוח על יצירות של מלחינים שנספו בשואה או שנאסרו בגרמניה הנאצית כנציגים של "אמנות מנוונת", כמו
האנס קראסה, פאבל האס או ארווין שולהוף. כמו כן התעניין ינון בגילוי יצירות נשכחות ופחות ידועות, למשל מאת המלחינים האקספרסיוניסטים הגרמנים היינץ טיסן או אדוארד ארדמן. סייע רבות גם בקידום יצירותיהם של מלחינים בני זמננו, לרבות מלחינים ישראלים כמו
יוסף טל, עודד זהבי, נעם שריף ומשה רסיוק. על ההקלטות של מוזיקה ישראלית זכה בפרסי דיסק השנה בגרמניה בשנים 2005 ו-2006. בשנת 1995 ניצח על בכורת האופרה "משחק המלכים" ('Die Schachnovelle) מאת המלחינה הרומניה ויולטה דינסקו בפסטיבל שווצינגן. בשנת 1992 ניצח על התזמורת הפילהרמונית של ברנו בסיור קונצרטים ברחבי גרמניה והקליט איתה ביצועי בכורה של יצירות מאת ויקטור אולמן, תקליטור שזיכה אותו בפרס ביקורת התקליטים הגרמנית. מאז עשה הקלטות רבות בשביל חברות התקליטים דקה, דויטשה גרמופון, קוך, CPO ואחרות.

ישראל ינון ניצח כאורח על תזמורות חשובות בישראל ובעולם כמו התזמורת הסימפונית ירושלים, סימפונט רעננה, הסינפונייטה הישראלית באר שבע, תזמורת רשות השידור הבריטית, התזמורת הפילהרמונית של לונדון, התזמורת הסימפונית של אנטוורפן, תזמורת רדיו צפון גרמניה, התזמורת הסימפונית של וינה והתזמורת הסימפונית הגרמנית של ברלין. ביצועיו של ינון זכו להערכה בגלל נאמנותם, רגישותם ודיוקם האמנותי. בו זמנית התאפיין סגנונו ברוח חיה ובמזג לוהט.

ישראל ינון התמוטט על הבמה ונפטר בשעת קונצרט במרכז התרבות והקונגרסים של לוצרן, ב-29 בינואר 2015, תוך כדי ניצוח על "סימפוניית האלפים" מאת ריכרד שטראוס עם "התזמורת הפילהרמונית הצעירה של מרכז שווייץ".

בתו, שירי רן ינון, היא ויולנית ופועלת בברלין.

## פרסים ואותות הוקרה
* 1988 ו-1989 - *Masterplayers Music and Conductors Competition* בשווייץ
* 1993 - *פרס מבקרי התקליטים הגרמנים*
* 1995 - *הפרס הממלכתי לתרבות של [[הרפובליקה הצ'כית]]* 
* 2003 - *אות הזהב של העיר גראץ*

## לקריאה נוספת

* Lexikonartikel von Günter Moseler im Die Musik in Geschichte und Gegenwar|(MGG) Kassel 2007.
* Thomas Voigt: *Israel Yinon. Auf der Suche nach der verlorenen Generation*, in: Fono Forum, Heft 10/2000 S. 42 f.
**Kürschners Deutscher Musik-Kalender 2004*, München 2004.


## קישורים חיצוניים


* Klassika: Israel Yinon Lebenslauf, ausführliche Diskographie und Pressestimmen

* 
* המנצח ישראל ינון יתארח בקונצרט השני בסדרת קלאסיקה בסינפונייטה באר שבע

קטגוריה:מנצחים ישראלים
קטגוריה:מוזיקאים ישראלים
קטגוריה:בוגרי אוניברסיטת תל אביב: מוזיקה
קטגוריה:בוגרי האקדמיה למוסיקה ולמחול בירושלים
קטגוריה:חניאל (מושב): אישים
קטגוריה:מנצחים שנפטרו על הבמה
קטגוריה:ישראלים שנולדו ב-1956
קטגוריה:ישראלים שנפטרו ב-2015
סימן (אלבום)

**סימן** הוא שמו של אלבום הבכורה של הזמר אליעד, שיצא לאור ב-30 בינואר 2015.
## הפקה
האלבום, בהפקתו ועיבודו של נועם עקרבי יחד עם אליעד נחום, כולל עשרה שירים. רובם נכתבו והולחנו על ידי נחום, וחלקם בשיתוף עם רון נשר, איזי, ראובן ארגאי, חן טוחנר ורועי מכלוף.

הסינגל הראשון מתוך האלבום, "סימן", יצא לאור ב-6 בפברואר 2014 יחד עם קליפ, שבו כיכבו עדן סבן, אנסטסיה בוצ'רנקו וטניה מאירזון.

ב-30 בינואר 2015, יחד עם יציאת האלבום המלא הופק גם השיר "מתוק כשמרלי" שצבר 27 מיליון צפיות ביוטיוב נכון למאי 2018, ושהה חמש פעמים ברציפות במקום הראשון במצעדים השבועיים של גלגלצ, והגיע למקומות הראשונים מעל כחודש במצעד של רשת ג'. בנוסף, השיר גם זכה לקאברים רבים, ביניהם על הנושאים צבא, ספורט, סטנדאפיסטים ועוד.
ב-30 ביוני אותה השנה, יצא קליפ קאבר בשיתוף אליעד עם להקת סופרגרופ 2015. ב-10 בספטמבר זכה בפרס "שיר השנה" של גלגלצ.

ב-יולי 2015 זכה אליעד במגן הוקרה על סך כ-150,000 הורדות שם האלבום בסלולר.

## רשימת השירים

## סינגלים

## קישורים חיצוניים

קטגוריה:אלבומי בכורה מ-2015
קטגוריה:אלבומי אליעד נחום
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
אברהם חידו

**אברהם חידו** (1944 – 18 בפברואר 1985) היה קצין צה"ל בדרגת אלוף-משנה. נהרג בקרב בלבנון.

## ביוגרפיה
חידו נולד בארביל שבעיראק למשפחה בת שבעה ילדים. ב-1951 עלה עם משפחתו לישראל וגדל במעברה בסמוך לתל עדשים, ובמגדל העמק. התייתם מהוריו בגיל צעיר והתחנך בחברת־נוער בקיבוץ שדה נחמיה, ואחר כך למד בתיכון חקלאי עירון חדרה.

ב-1960 התגייס לצה"ל, והתנדב לצנחנים לגדוד הנח"ל המוצנח, שם עבר מסלול הכשרה כלוחם, לאחר מכן עבר קורס מ"כים חי"ר וקורס קציני חי"ר. בתום הקורס שב לגדוד ושימש כמפקד מחלקה. לאחר מכן השתחרר, אולם כעבור שנתיים שב לצה"ל והוצב בחטיבת גולני. פיקד על פלוגה בגדוד 51 ושימש סגן מפקד הגדוד. בפרוץ מלחמת יום הכיפורים היה חניך במכללה לפיקוד ולמטה, הוא הצטרף לגדוד 51 ונלחם בקרבות בגזרת רמת הגולן. במהלך הקרב על החרמון נפצע באורח קשה בירכו ובזרועו השמאלית שרוסקה. הוא אושפז בבית חולים במשך שמונה חודשים. הוא חזר לשירות, פיקד על גדוד 51 ושימש סגן מפקד חטיבת גולני. בשנים 1979 עד 1980 פיקד על עוצבת ברעם. במלחמת לבנון הראשונה שימש ראש מטה גיס 479.

שירת כחונך ראשי לצבא דרום לבנון ושל מפקדו הגנרל אנטואן לאחד. נהרג ב-18 בפברואר 1985 כאשר נסע בשיירה עם עוד שישה מאבטחים מצד״ל בסמוך לכפר ערבסאלים בלבנון, ונקלע למארב שבו נפתחה עליהם אש תופת מכמה כיוונים.

חידו הותיר אחריו אישה ושני ילדים. נקבר בבית העלמין בקיבוץ שפיים.

אברהם חידו הונצח, על שמו נקרא ב-1986 גשר להולכי רגל בקריית שמונה, הגשר פורק ב-2003 ובמקומו הוקם גן משחקים על שמו בעיר. בשנת 2002 נקרא על שמו "גשר אברהם חידו", המחבר את מחלף אליפלט משני צידיו. הפזמונאית רחל שפירא כתבה לזכרו של אברהם חידו את השיר "בחופשתו" (לחן: חנן יובל), שאותו ביצעה הזמרת דורית ראובני באלבומה "שינויים".

## קישורים חיצוניים
* 
* 

## הערות שוליים

קטגוריה:ישראלים ילידי עיראק
קטגוריה:אלופי-משנה בצה"ל
קטגוריה:מפקדי עוצבת ברעם
קטגוריה:חיילי חיל הרגלים במלחמת יום הכיפורים
קטגוריה:מפקדי גדוד 51
קטגוריה:חללי צה"ל ברצועת הביטחון
קטגוריה:אישים הקבורים בשפיים
קטגוריה:שפיים: אישים
קטגוריה:ישראלים שנולדו ב-1944
קטגוריה:ישראלים שנפטרו ב-1985
בשמת בת ישמעאל

**בָּשְׂמַת** היא דמות מקראית, המוזכרת בספר בראשית כבתו של ישמעאל ואשת עשו. לבשמת היו 12 אחים: נביות, קדר, אדבאל, מבשם, משמע, דומה, משא, חדד, תימא, יטור, נפיש וקדמה.

## זיהויה ומוצאה
ב, מופיע שמה של בָּשְׂמַת כבתו של ישמעאל. ב, מופיע שמה והכתוב מציין כי היא בתו של אילון החיתי. ב מופיע שמה של מחלת כבתו של ישמעאל, במקום שמה של בָּשְׂמַת אשר מוצאה חיתי. לדעת משה ויינפלד נפלה טעות מעתיק בהעתקת רשימות היוחסין הללו ומכאן נובע הקושי.

יש הסוברים כי שמות נשותיו של עשו ב הם השמות הממשיים ואילו שמות הנשים ב ו אלו כינוייהן. על כך גם רש"י: .

לפי הכתוב ב, בשמת היא אמו של רעואל. ברשימה זו של נשותיו של עשו היא מופיעה שנייה ועל כך דורש אברהם בן הרמב"ם: .

ב, מציין הכתוב כי בָּשְׂמַת היא אחות נביות. קשר נישואין זה מעיד על קשר בין אדום וישמעאל.

על-פי פשוטו של מקרא, עשיו נשא את בשמת על-מנת לרצות את הוריו שלא ראו בעין יפה את נישואיו לנשים כנעניות.

## ראו גם

* עץ משפחה של דמויות מקראיות – מתרח ועד שלמה
* תולדות עשו

## הערות שוליים

קטגוריה:החתים במקרא
קטגוריה:בני ישמעאל
קטגוריה:נשות עשו
רהיטים זעירים

**רהיטים זעירים** (באנגלית: **Tiny Furniture**) הוא סרט עצמאי אמריקאי משנת 2010 מסוג דרמה קומית שנכתב, ובוים על ידי לינה דנהאם שגם שיחקה בו את התפקיד הראשי.

הקרנת הבכורה של הסרט הייתה בפסטיבל South by Southwest ב-15 במרץ 2010. בהמשך הוקרן הסרט במספר פסטיבלים, ביניהם בפסטיבל הסרטים במירלנד וב-12 בנובמבר 2010 יצא הסרט לאקרנים.

הסרט צולם במצלמת קנון EOS 7D בשכונת טרייבקה ובמנהטן תחתית במהלך נובמבר 2009.

## עלילה
אאורה חוזרת מבית הספר לאמנות לבית משפחתה שבשכונת טרייבקה בניו יורק בלי דבר בידיה פרט לתואר בלימודי קולנוע. הסרט מתמקד במערכת היחסים של אאורה עם אמה, סירי, הצלמת המצליחה, ועם אחותה בת ה-17 נדין.

אאורה נתקלת ביומנים שאמה כתבה בצעירותה ומתחילה לקרוא בהם ללא ידיעתה. בהמשך היא מתחילה לעבוד בתור מארחת יום במסעדה מקומית שכלל לא פתוחה בשעות היום, וחוזרת לקשר עם שרלוט, חברה ותיקה ותמהונית ממנה ניסתה להתרחק במשך שנים. היא מוצאת עניין רומנטי בשף שעובד איתה וגם בבחור שהכירה במסיבה, אשר נחשב למפורסם בזכות סרטוני היוטיוב הפופולריים שלו, בהם הוא מגלם את “הקאובוי הניטשאי”.

## פרסים
רהיטים זעירים זכה בפרס הסרט העלילתי הטוב בפסטיבל South by Southwest בשנת 2010. לינה דנהאם זכתה על כתיבתה בפרס אינדפנדנט ספיריט לתסריט הראשון הטוב ביותר בשנת 2010.

## שחקנים
* לינה דנהאם - אאורה.
* לאורי סימונס - סירי.
* גרייס דנאהם - נדין.
* ג'מיימה קירק  - שרלוט.
* אלקס קרפובסקי - ג'ד
* דייוויד קול - קית'.

## קישורים חיצוניים
* 

* 
* סקירה של הסרט באתר "סריטה".

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 2010
קטגוריה:סרטי דרמה קומית
קטגוריה:סרטים אמריקאיים
שכב על הגדר

**שכב על הגדר** הוא ביטוי עברי שמשמעותו היא "הסתכן ונפגע למען הצלחת הכלל או אדם אחר".

## היסטוריה
מקור הביטוי הוא בפעולתם של שלושה לוחמים במלחמת ששת הימים. בשלושת המקרים נשכבו החיילים על גדר בעת קרב וחבריהם ללחימה עברו על גבם. למעשה, מדובר בתרגולת צה"לית שהייתה קיימת עוד לפני מלחמת ששת הימים, שעל פיה, בעת פריצה ליעד מבוצר, פורץ הכוח התוקף את הגדרות המקיפות את היעד באמצעות בונגלור. במידה ואין בונגלור, או שהבונגלור לא מתפוצץ, על אחד מחיילי כוח הפריצה להישכב על הגדר ושאר החיילים אמורים לעבור על גבו ולדלג אל תוך המתחם.

המקרה הראשון התרחש ב-6 ביוני 1967, במהלך קרב אום-כתף. עזרא וישניא, חניך בקורס המ"כים של הנח"ל, נמנה עם חוליית הפריצה של מחלקתו. בשעת הפריצה נפצע בשתי רגליו מ-6 כדורים במספר צרורות. על אף פצעיו, גרר את עצמו על גדר התיל, שכב על הגדר וצעק לעבר חבריו: "דירכו עלי ועברו". אנשי הפלוגה עברו עליו לתוך המתחם ורק לאחר מכן נחבש ופונה. לאחר המלחמה קיבל וישניא צל"ש על פועלו, אשר הומר מאוחר יותר בעיטור העוז.

ב-9 ביוני 1967 היו אלה דוד שירזי ויעקב חודרה מחטיבת גולני שנשכבו על גדרות המוצב בקרב תל פאחר. לאחר שעברו חבריהם על גבם, קמו השניים והמשיכו להילחם. במהלך הקרב נהרג שירזי מכדור בראשו. יעקב חודרה נפצע. לאחר הקרב הוענק לשירזי צל"ש הרמטכ"ל, אשר הומר מאוחר בעיטור הגבורה. סיפורו של יעקב חודרה נשכח והתגלה מחדש רק בשנת 2015.

## שימוש
סיפורי העיטורים התפרסמו בציבור בישראל לאחר מלחמת ששת הימים, אך השימוש בביטוי בהתייחס לאירועים פוליטיים וחברתיים הפך לנפוץ רק בשנים מאוחרות יותר.

בין האישים שהשתמשו בביטוי לגבי עצמם:
* פרופ' מיכאל קורינאלדי -  (2004)
* דייוויד בלאט -  (2012)
* בועז הרפז -  (2013)
* דקלון -  (2014)
* שולה זקן -  (2014)

## קישורים חיצוניים
* 

## הערות שוליים

קטגוריה:ניבים וביטויים ישראליים
קטגוריה:דימויים
איילת ירוחם

**איילת (אלפרט) ירוחם** (נולדה ב-11 בפברואר 1965) היא קצינת משטרה בדימוס בדרגת ניצב. כיהנה כראש אגף תמיכה לוגיסטית.

## שירות במשטרת ישראל
ירוחם התגייסה למשטרת ישראל ב-1993. שירתה כראש חוליית ארגון, עוזרת ראש מדור ארגון, ראש מדור תכנון תקציבי וראש מחלקת משאבים. באוגוסט 2013 קודמה לדרגת תת ניצב ומונתה לסגנית ראש אגף תכנון וארגון. לאחר לימודים במכללה לביטחון לאומי מונתה בספטמבר 2018 לראש חטיבת ההדרכה.

בפברואר 2019 מונתה לממלאת מקום ראש אגף תמיכה לוגיסטית. ב-27 ביוני 2019 מונתה ירוחם לתפקיד ראש אגף התמיכה הלוגיסטית והועלתה לדרגת ניצב.
## השכלה וחיים אישיים
ירוחם היא בוגרת המכללה לביטחון לאומי, מחזור מ"ה. בעלת תואר ראשון בכלכלה מהאוניברסיטה העברית ותואר שני במדע המדינה באוניברסיטת חיפה.

איילת ירוחם נשואה לנתן ירוחם ואם לשלושה. המשפחה מתגוררת בכפר האורנים.

## קישורים חיצוניים

* תנ"צ איילת ירוחם מונתה לסגנית ראש אג"ת, אתר משטרת ישראל, 22 באוגוסט 2013

## הערות שוליים

קטגוריה:קצינות משטרה בדרגת ניצב
קטגוריה:בוגרות המכללה לביטחון לאומי
קטגוריה:בוגרי המכללה לביטחון לאומי
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:כפר האורנים: אישים
קטגוריה:מתנחלות
קטגוריה:ישראליות שנולדו ב-1965
קטגוריה:ישראלים שנולדו ב-1965
Wings Alliance

**Wings Alliance** הייתה ברית חברות התעופה העולמית הראשונה. הברית נוסדה בשנת 1989 בין שתי חברות בלבד – KLM ההולנדית ונורת'ווסט איירליינס האמריקאית. החל בשנת 1993, תחת הסיסמה "Worldwide Reliability" ("אמינות חובקת עולם"), תיאמו ביניהן שתי חברות תעופה את פעילותן על בסיס שלא נראה כמותו עד לאותו שלב. הברית, שמאוחר יותר זכתה לשם המסחרי Wings Alliance, הפיקה יתרון משילוב רשת היעדים הנרחבת של KLM באירופה, אסיה וצפון אפריקה עם זו של נורת'ווסט איירליינס באמריקה ובאוקיינוס השקט. ברית זו קיימת גם היום, אך ערכה השיווקי אינו רב מאז נרכשה KLM על ידי חברת אייר פראנס, והברית נבלעה הלכה למעשה בתוך ברית חברות התעופה העולמית SkyTeam.

## הערות שוליים

קטגוריה:ברית חברות תעופה
לטקס

ממוזער|250px|שמאל|מיצוי לטקס מעץ
**לָטֵקְס** (על פי האקדמיה ללשון העברית: **צֶמֶג**) הוא תחליב שמקורו בדרך כלל צמחי, והוא משמש להכנת גומי. לטקס טבעי הוא תחליב המופק מצמחים ומורכב מפרוטאינים, אלקלואידים, עמילן, טריגליצרידים, טאנין, שרף ועוד. במרבית הצמחים צבע הלטקס הוא לבן, אך הוא קיים גם בצהוב, כתום וארגמן. 

בלשון יומיומית לָטֵקְס הוא גומי לא מגופר ממקור צמחי. חומר גלם זה משמש לייצור כפפות, קונדומים, בלונים ובגדים. אנשים רבים אלרגיים לחומר זה.

## ראו גם
* שרף

## קישורים חיצוניים

* 

## הערות שוליים

קטגוריה:גומי
קטגוריה:חומרי גלם
מילארד מיטשל

**מילארד מיטצ'ל** (באנגלית: **Millard Mitchell**; 14 באוגוסט 1903 - 13 באוקטובר 1953) היה שחקן קולנוע אמריקאי זוכה פרס גלובוס הזהב לשנת 1952 על תפקידו בסרט "ההרשעה השישית שלי". השתתף בקלאסיקות ההוליוודיות "רומן זר" ,"טייסי השחקים", "שיר אשיר בגשם", "האקדוחן" ו"חיים כפולים".

## ביוגרפיה
מיטצ'ל נולד בהוואנה, קובה. החל את דרכו כשחקן הוליוודי בשנות ה-30 של המאה ה-20 כשחקן משני.
מיטצ'ל התגלה לראשונה בסוף שנות ה-40 בדרמות "טייסי השחקים" של הנרי קינג בתור מפקד המפציץ מייג'ור גנרל פריצ'הארד, "חיים כפולים" של ג'ורג' קיוקור ובקומדיה של בילי ויילדר "רומן זר" בתפקיד קולונל רופיוס פלאמר.

בשנת 1950 השתתף מיטצ'ל במערבונים "האקדוחן" בתפקיד השריף מארק סטרט, "ווינצ'סטר 73" בתפקיד ובקומדיה "מר 880" בתפקיד מאק מאקאינטייר.

ב-1952 זכה מיטצ'ל בפרס גלובוס הזהב לשחקן המשנה הטוב ביותר על הופעתו בתור האסיר ג'יימס קוני בדרמה הקומית בהפקת סטנלי קריימר "ההרשעה השישית שלי". באותה שנה הופיע בקומדיה המוזיקלית
הקלאסית "שיר אשיר בגשם" בתפקיד מנהל אולפן ההפקות ר. פ. סימפסון.
סרטו האחרון היה המערבון של אנתוני מאן "דורבן ערום".

מיטצ'ל נפטר ב-13 באוקטובר 1953 ממחלת סרטן הריאה בסנטה מוניקה כשהוא בן 50. הוא נקבר ב"בית העלמין הצלב הקדוש" שעיר קולבר סיטי.

## פילמוגרפיה

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: קולנוע: שחקן משנה
קטגוריה:מהגרים מקובה לארצות הברית
קטגוריה:הוואנה: אישים
קטגוריה:אמריקאים שנולדו ב-1903
קטגוריה:אמריקאים שנפטרו ב-1953
נסים משיח

**נסים משיח** (31 בדצמבר 1906, בולגריה – 8 באפריל 1983, ישראל) היה דוקטור לחקלאות, ממקימי בית הספר החקלאי עין כרם. שימש כמורה לחקלאות בגימנסיה הרצליה, מקוה ישראל ובבית הספר החקלאי כדורי. למשך תקופה קצרה החליף את נתן פיאט כמנהל בית הספר כדורי.

## קורות חיים
משיח נולד ב-1906 בבולגריה לאביו יעקב משיח. למד חקלאות באוניברסיטה והשלים לימודי דוקטורט מטעם המחלקה החקלאית באוניברסיטת נאפולי שבאיטליה. עלה לארץ ישראל ב-1931 והחל ללמד במגמה לחקלאות בגימנסיה הרצליה. בהמשך עבר ללמד במקוה ישראל. בשנים 1943 עד 1946 שימש כמורה בבית הספר כדורי. ב-1948 היה שותף להקמת בית הספר החקלאי עין כרם ואף ניהל אותו. ב-1957 מונה לנהל את בית הספר החקלאי כדורי במקום נתן פיאט אך מילא תפקיד זה תקופה קצרה וחזר ללמד במקוה ישראל. פרש מעבודה ב-1981.

נישא ללילי משיח. נפטר ב-1983 ונקבר בבית הקברות בחולון.

## לקריאה נוספת
* ד"ר אסתי ינקלביץ, **היה שלום מר פיאט**, אוניברסיטת תל אביב, 2013

## קישורים חיצוניים
* נסים משיח באתר חברה קדישא תל אביב

## הערות שוליים

קטגוריה:ישראלים ילידי בולגריה
קטגוריה:מנהלי בתי ספר ישראלים
קטגוריה:אנשי חינוך שוחרי השפה העברית ביישוב
קטגוריה:סגל בית הספר החקלאי מקוה ישראל
קטגוריה:אגרונומים ישראלים
קטגוריה:בוגרי אוניברסיטאות באיטליה
קטגוריה:סגל בית הספר כדורי
קטגוריה:אישים הקבורים בבית העלמין הדרום
קטגוריה:ישראלים שנולדו ב-1906
קטגוריה:ישראלים שנפטרו ב-1983
הטבח, הגנב, אשתו והמאהב (אלבום)

**הטבח, הגנב, אשתו והמאהב** הוא האלבום השנים-עשר במספר מאת מיקל נימן, והתשיעי שהקליט עם ההרכב שייסד, להקת מיקל נימן. האלבום מורכב ממוזיקת הליווי בפסקול הסרט, שהעניק לו גם את שמו, בבימויו של פיטר גרינוויי.

האלבום כולל את הקלטת הבכורה המסחרית של המחול המפורסם "MEMORIAL" אף על פי שהיצירה שוחררה קודם לאלבום ואף לסרט, בגרסת רדיו. המחול קיבל את עיקר פרסומו בישראל כמוזיקת רקע בפינה "סיכום עולמי" של חברת החדשות עד להחלפתו עקב מחלוקת עם בעלי זכויות היוצרים.

האלבום חסר חלק מן המוזיקה הכלולה בסרט שנתן לו את שמו, דוגמת הנושא המלווה תמונת אהבת ג'ורג'ינה ומיקל, כיוון שנכלל בפסקול סרטו הקודם של גרינווי טובעים במספרים. כמו כן נכתבה וריאציה בלעדית ל-MEMORIAL עבור הסרט, וזו הופצה רק כחלק מן הסרט, היצירה בת 12 הדקות שבה ומלווה קטעים שונים בסרט ואף את כתוביות הסיום.

## קישורים חיצוניים

## הערות שוליים

קטגוריה:פסקולי סרטים
צ'ארלס (נהר)

[ממוזער|280px|הצ'ארלס, כפי שנראה מגשר לונגפלו לכיוון דרום מצד [קיימברידג' (מסצ'וסטס)|קיימברידג'. בקידמה, ממוריאל דריב, בוסטון]]

**צ'ארלס** (באנגלית: **Charles River**) הוא נהר לאורכה של מדינת מסצ'וסטס שבארצות הברית. הוא זורם בכיוון צפון-מזרח, במזרח המדינה. מקורו של הנהר נמצא בעיר הופקינטון, כאשר הוא עובר דרך 23 ערים ועיירות עד הגעתו לאוקיינוס האטלנטי בבוסטון. אורכו של הנהר הוא כ-129 קילומטרים והוא מנקז שטח של כ-798 קילומטר מרובע. מלבד הופקינטון, הנהר חוצה את הערים קיימברידג' ובוסטון. שמו של הנהר נקרא גם **צ'ארלס**, לבדו. המכון הטכנולוגי של מסצ'וסטס (MIT) ואוניברסיטת הרווארד שוכנות לגדת הנהר, שמפריד אותן מבוסטון.

ב-1805 נבנתה תעלה שחיברה אותה עם נהר מיסטיק.

## היסטוריה
 

## גלריה

File:Newton upper falls.jpg|מבט לנהר צ'ארלס מהעיר ניוטון
File:Echo Bridge.JPG|הנהר צ'ארלס מתחת לגשר אקו, בעיר ניוטון
File:Charles River Medfield-Millis.JPG|הנהר במדפילד מיליס
File:View of Charles River Basin.agr.JPG|נהר צ'ארלס כפי שנראה מבניין בבוסטון
File:USA-Charles River Esplanade1.jpg|טילת הנהר, 2013
File:USA-Charles River Esplanade6.JPG|טילת הנהר, 2013


## קישורים חיצוניים

* 

קטגוריה:מסצ'וסטס: נהרות
בסיס חיל האוויר המלכותי קנלי

[250px|ממוזער|שמאל|ה[אנדרטה שבמתחם השדה. מאחוריה נראית גדת מחסה מטוסים עם פתחי כניסה למקלטים נגד התקפות אוויר]]
**בסיס חיל האוויר המלכותי קנלי** (באנגלית: **RAF Kenley**) הוא שדה תעופה צבאי לשעבר בגבול מטרופולין לונדון ומחוז סארי שבבריטניה. הוא שימש את חיל האוויר המלכותי בשנים 1917 עד 1959, לרבות כבסיס מטוסי קרב במהלך מלחמת העולם השנייה. חלק ממתחם הבסיס השתמר ומוצג כיום כדוגמה לבסיסים מסוגו.

## תולדות הבסיס
בסיס קנלי הוקם על ידי גיס התעופה המלכותי ב-1917 ליד הכפר קנלי שבדרום לונדון (כיום ברובע קרוידון) על גבי מסלול גולף שנמצא באותו שטח. בין הטייסים ששירתו בו בתחילת שנות השלושים היה דאגלס באדר. מדי שנה מ-1934 ועד 1939 נערך בו יום אווירי אימפריאלי (Empire Air Day) - תצוגה אווירית, שהתקיימה גם בבסיסים אחרים, שבמהלכה נפתח הבסיס לביקור הציבור הרחב.

במהלך מלחמת העולם השנייה ובפרט במהלך הבליץ שימש השדה כאחד משלושת בסיסי חיל האוויר המלכותי שהיו אחראים על ההגנה האווירית של לונדון (האחרים היו ביגין היל וקרוידון). טייסות רבות של חיל האוויר המלכותי הוצבו בבסיס כמו גם טייסות מארצות הברית, פולין, צ'כוסלובקיה ובלגיה.

שדה התעופה הופצץ מספר פעמים במהלך המלחמה. בהפצצה הקשה ביותר, ב-18 באוגוסט 1940, נהרסו מוסכי מטוסים בבסיס, הושמדו מספר מטוסים על הקרקע ושני מסלולי ההמראה בו ניזוקו קשות. חדר המבצעים של הגזרה נאלץ להעתיק את מקומו משדה התעופה אל אתר חירום חלופי.

אורכם המוגבל של המסלולים בקנלי חרץ את גורל הבסיס וב-1959 פינה אותו פיקוד מטוסי הקרב של חיל האוויר המלכותי והשימוש בו לטיסות ממונעות פסק. השדה משמש כיום להטסת דאונים על ידי פרחי טיס של החיל.

בשנות החמישים שימש השדה כאתר לצילומים של שני סרטי קולנוע אודות הקרב על בריטניה.

## שדה התעופה כיום
מתחם שדה התעופה מוקף כיום באזורי מגורים, שחלקם נבנו על גבי שטחו המקורי, וסוגרים על שני מסלולי ההמראה המצטלבים שלו ומסלול ההסעה המקיף אותם. רק מבנים מעטים נותרו בו. למרות זאת נחשב השדה לאחת הדוגמאות של בסיס מטוסי קרב ממלחמת העולם השנייה שהשתמרו בצורה הטובה ביותר, שכן תצורת המסלולים המקורית שלו עדיין קיימת, כמו גם אחדים מ-12 מחסות המטוסים המקוריים שנבנו בו. כל המחסות הוכרזו כמונומנט רשום. אחד מהם שוחזר במלואו ובשטחו ניצבת כיום אנדרטה, שנחנכה בשנת 2000, לכבוד אנשי חיל האוויר המלכותי ויחידותיו ששירתו בבסיס. שטח הבסיס פתוח לציבור הרחב.

ב-2006 הוכרז מתחם השדה כאזור לשימור על ידי מועצת רובע קרוידון שבלונדון ומועצת רובע טנדריג' (Tandridge) הסמוך (חלק ממחוז סארי).

## קישורים חיצוניים

* תמונות ומידע על הבסיס, באתר Control Towers
* מעגני המטוסים בשדה התעופה קנלי, באתר English Heritage
* אתר אגודת ידידי שדה התעופה קנלי

קנלי
קנלי
קנלי
קנלי
קטגוריה:הקרב על בריטניה
קטגוריה:קרוידון
גביע דייוויס 1977

**[[גביע דייוויס]] 1977** הייתה התחרות ה-66 במניין מאז ייסוד התחרות.

לתחרות נרשמו 59 נבחרות. הנבחרות חולקו ל-3 בתים: "בית אמריקה", "בית אירופה", ו"בית המזרח". הקבוצה המנצחת במשחקים בין ראשי הבתים קיבלה את הגביע. שיטת משחקים זו פעלה עד לשנת 1980.

המשחק על התואר התקיים בין איטליה לבין אוסטרליה. המשחק הסתיים בניצחון של נבחרת אוסטרליה עם התוצאה 1:4. בכך הנבחרת זכתה בתואר בפעם ה-24 בסך הכל.

## משחקי פלייאוף

### בית אמריקה
הבית כלל 14 קבוצות כולל דרום אפריקה. לאחר המשחקים המוקדמים, החלו משחקי רבע הגמר. משתתפות גמר הבית בשנה הקודמת קיבלו זכות לעבור ישירות לרבע הגמר.

### בית אירופה
הבית כלל 32 קבוצות כולל איראן, מצרים, אלג'יריה, רודזיה, קניה וישראל. לאור מספר גדול של הקבוצות הבית פוצל ל-2 ומנצחות תת-הבתים קיבלו זכות לעלות למשחקים בין מנצחי הבתים. לאחר משחקים מוקדמים החלו משחקי רבע הגמר. משתתפי גמר תת-הבית בשנה הקודמת לא השתתפו במשחקים המוקדמים. בעקבות סירובה של ברית המועצות לשחק במשחק חצי הגמר של השנה הקודמת נגד צ'ילה, נבחרתה נפסלה מהשתתפות בתחרות בשנים 1977–1978. 

#### תת הבית א'

#### תת הבית ב'

### בית המזרח
בית המזרח כלל 12 קבוצות כולל אוסטרליה וניו זילנד. לאחר המשחקים המוקדמים החלו משחקים על ראשות הבית. משתתפי גמר הבית בשנה הקודמת קיבלו זכות לעבור ישירות לרבע הגמר.

### משחקים בין מנצחי הבתים
משחקי חצי הגמר נערכו במהלך ספטמבר 1977 ומשחק הגמר בנובמבר.

### משחק הגמר

הערה: המשחק החמישי הופסק

## ישראל בגביע דייוויס
נבחרת ישראל שובצה בבית אירופה א' ושיחקה נגד נבחרת טורקיה.

לאחר הניצחון על טורקיה ובהמשך המשחקים המוקדמים נבחרת ישראל שיחקה נגד הולנד.

## קישורים חיצוניים
* אתר התחרות

קטגוריה:תחרויות טניס ב-1977
1977
1977
1977
1977
1977
1977
1977
1977
1977
1977
1977
1977
1977
1977
1977
1977
1977
יהודית בת בארי

**יְהוּדִית בַּת-בְּאֵרִי**, דמות מקראית, אשת עשו. שמה מופיע ב, כאשתו הראשונה של עשו אשר נישא לה כאשר היה בן ארבעים.

## מוצאה

מוצאה לפי הכתוב בספר בראשית הוא חיתי:  לפי הכתוב במקור אחר בספר בראשית, עשו נושא  יש הסוברים כי נפלו טעויות בהעתקת רשימות היוחסין.

יש הטוענים כי שמות נשותיו של עשו ב הם השמות הנכונים ואילו שמות הנשים ב וב אלו כינוייהן. על כך גם רש"י: .

נשות עשו היו למורת רוח בעיני רבקה ויצחק. נאמר עליה ועל בשמת כי . ועל כך רש"י: 

## הערות שוליים

קטגוריה:החתים במקרא
קטגוריה:פרשת תולדות
קטגוריה:נשות עשו
תשבץ תלת-מישורי

**תשבץ תלת-מישורי** הוא תשבץ המשתרע על שלושה משטחים, שפוגשים זה את זה ויוצרים אשליה של שלושה מישורים.
[ממוזער|350px|שמאל|תשבץ קו תלת מישורי של [הוצאת ענבר]]
בשנת 1985 פורסמו שלושה תשבצים בשם "תשבצים מהסוג השלישי" או "תשבצים תלת-ממדיים" שחיבר דב (דובה) פרימרמן. לסוג זה של תשבצים לא היה המשך. בהוצאת ענבר פורסמו תשבצים תלת-מישוריים מסוג התשבצים הרגילים, תשבץ איטלקי, תשבץ קו ותשבץ מוצפן, שחוברו על ידי אריה ענבר.

האותיות של המילים המשובצות בתשבץ תלת-מישורי מתוחמות, כמו בתשבץ רגיל, על ידי נקודות שחורות או גבולות התשבץ, אך לא על ידי גבולות המישור, קרי, המילה יכולה להשתרע על פני מישור אחד או שני מישורים, כשחלק ממנה באחד המישורים והמשכה גולש למישור הקרוב. אף מילה אינה יכולה להשתרע על פני שלושה מישורים.

מילים המשובצות במישור העליון יכולות לגלוש למישור התחתון הימני או למישור התחתון השמאלי, לפי כיוון המילה. מילים המשובצות במישור הימני התחתון יכולות להיות המשך של מילים המשובצות במישור העליון או שיכולות לגלוש למישור השמאלי. מילים המשובצות במישור השמאלי התחתון יכולות להיות המשך של מילים שגלשו מהמישור העליון או מהמישור הימני התחתון.

תשבץ תלת-מישורי יכול להיות גם תשבץ קו תלת-מישורי (פורסם לראשונה במגוון מורחב מס' 84), אם במקום נקודות שחורות להפרדה בין המילים מציבים קווים מעובים. תשבץ תלת-מישורי יכול להיות גם תשבץ לבן תלת-מישורי (פורסם לראשונה במגוון מורחב מס' 84), אם מוטל על הפותר למצוא גם את הנקודות השחורות/הקווים המעובים המפרידים. המבנה של תשבץ תלת-מישורי פתור יכול לשמש, כמו מבנה של תשבץ רגיל פתור, לצורכי יצירת תשבץ מוצפן או תשבץ להרכבה וכדומה.

## הערות שוליים

קטגוריה:תשבצים
חנה מרון (שחיינית)

**חנה מרון** (נולדה ב-15 בספטמבר 1946), היא שחיינית עבר ישראלית, אלופת ישראל בשחייה.

## ביוגרפיה
מרון התאמנה בקבוצת ברית מכבים עתיד בהדרכתם של נחום בוך וד"ר אבוני מהונגריה.

### 1959
באליפות ישראל שנערכה בבריכת בת גלים בחיפה באמצע אוקטובר 1959 זכתה מרון במדליית ארד, במשחה ל-200 מטר חזה בתוצאה של 3:31.4 דקות, אחרי חיותה מרצ'ביאק מהפועל תל עמל (3:18.5 דקות) וחברתה לאגודה נעמי נייגר (3:28.5 דקות).

### 1960
#### אלופת ישראל
באליפות ישראל שנערכה בבריכת בת גלים שבחיפה באוקטובר 1960, זכתה מרון ב-4 מדליות, 2 זהב ו-2 כסף. מדליות זהב, במשחה ל-400 מטר חופשי בתוצאה של 6:06.6 דקות, לפני רבקה קרטין ממכבי חיפה (6:08.9 דקות) ונורית שלו מהפועל בית שאן (6:16.2 דקות) ובמשחה ל-100 מטר פרפר בתוצאה של 1:31.8 דקות, לפני נורית שלו (1:33.2 דקות) וקורין מהפועל אפיקים (1:33.6 דקות). מדליות כסף, במשחה ל-100 מטר חופשי בתוצאה של 1:17.8 דקות, אחרי רבקה קרטין (1:13.8 דקות) ולפני תלמי מהפועל גוש זבולון (1:18.3 דקות) ובמשחה ל-200 מטר חזה בתוצאה של 3:21.9 דקות, אחרי תמר זליג ממכבי חיפה (3:21.8 דקות) ולפני נעמי נייגר (3:30.7 דקות). שבוע לאחר מכן, היא זכתה במשחה המסורתי ל-3 ק"מ משבי ציון לנהריה בתוצאה המהירה ביותר למשחה זה של 63:05.0 דקות.

### 1962
באליפות ישראל שנערכה באוקטובר 1962 זכתה מרון בשתי מדליות, זהב וכסף. במדליית זהב במשחה ל-200 מטר חזה בתוצאה של 3:17.7 דקות, לפני אורנה בלכמן ממכבי חיפה (3:22.7 דקות) ונעמי נייגר (3:22.8 דקות) ומדליית כסף במשחה ל-100 מטר פרפר בתוצאה של 1:28.3 דקות, אחרי נורית שלו מהפועל נוה איתן (1:23.8 דקות) ולפני אורנה בלכמן (1:30.8 דקות).

### 1964
באליפות ישראל שנערכה בקריית טבעון בסוף ספטמבר בשנת 1964 היא זכתה במדליית ארד במשחה ל-100 מטר פרפר בתוצאה של 1:32.2 דקות, אחרי דורית זלץ חברתה לקבוצה (1:22.4 דקות) ונורית שלו (1:26.7 דקות).

## קישורים חיצוניים
*  תחרות שחייה ארצית, יומן כרמל הרצליה 312, 1960
*  תחרות שחייה לזכר נופלי אגודת הספורט "מכב"י", יומן כרמל הרצליה 367, 1962

## הערות שוליים

קטגוריה:אלופות ישראל בשחייה
קטגוריה:שחייניות חופשי ישראליות
קטגוריה:שחייניות פרפר ישראליות
קטגוריה:שחייניות חזה ישראליות
קטגוריה:ישראליות שנולדו ב-1946
קטגוריה:ישראלים שנולדו ב-1946
רבקה קרטין

**רבקה קרטין דינור** (14 בפברואר 1943 - 11 בנובמבר 2006) הייתה שחיינית ישראלית, אלופת ישראל בשחייה.

## ביוגרפיה
קרטין נולדה בחיפה ליוסף ובינה קרטין היא התאמנה בקבוצת מכבי חיפה.

### 1958
באליפות ישראל שנערכה בבריכת בת גלים שבחיפה בספטמבר 1958 זכתה קרטין במדליית כסף במשחה ל-100 מטר חופשי בתוצאה של 1:17.2 דקות, אחרי שושנה ריבנר מברית מכבים עתיד (1:10.8 דקות) ולפני ירדנה שאל מהפועל גוש זבולון (1:20.8 דקות).

### 1959
באליפות ישראל שנערכה בבריכת בת גלים באמצע אוקטובר 1959 זכתה קרטין בשתי מדליות, כסף וארד. מדליית כסף, במשחה ל-100 מטר חופשי בתוצאה של 1:15.6 דקות, אחרי גלי להב מהפועל תל עמל (1:11.5 דקות) ולפני רמה קורין מהפועל עמק הירדן (1:19.5 דקות) ומדליית ארד במשחה ל-400 מטר חופשי בתוצאה של 6:48.7 דקות, אחרי גלי להב (5:58.8 דקות) ורמה קורין (6:29.1 דקות).

### 1960
#### אלופת ישראל
באליפות ישראל שנערכה בבריכת בת גלים באוקטובר 1960, זכתה קרטין ב-3 מדליות אישיות, זהב ו-2 כסף. מדליית זהב במשחה ל-100 מטר חופשי בתוצאה של 1:13.8 דקות, לפני חנה מרון מברית מכבים עתיד (1:17.8 דקות) ותלמי מהפועל גוש זבולון (1:18.3 דקות). מדליות כסף, במשחה ל-400 מטר חופשי בתוצאה של 6:08.9 דקות, אחרי חנה מרון (6:06.6 דקות) ולפני נורית שלו מהפועל בית שאן (6:16.2 דקות) ובמשחה ל-100 מטר גב בתוצאה של 1:31.9 דקות, אחרי נוגה הררי מהפועל עמק הירדן (1:26.1 דקות) ולפני הירשפלד מהפועל אפיקים (1:32.4 דקות).

## חיים אישיים
ב-2 בנובמבר 1963 נישאה קרטין ליוסף דינור. לזוג נולדו 3 ילדים שתי בנות ובן. הם התגרשו במרץ 1984.

## קישורים חיצוניים
* 
* רבקה קרטין דינור, באתר *Geni*

## הערות שוליים

קטגוריה:אלופות ישראל בשחייה
קטגוריה:שחייניות חופשי ישראליות
קטגוריה:ישראליות שנולדו ב-1943
קטגוריה:ישראלים שנולדו ב-1943
קטגוריה:ישראליות שנפטרו ב-2006
קטגוריה:ישראלים שנפטרו ב-2006
מצר יבגנוב

**מצר יבגנוב** (ברוסית: **Проли́в Евгенова**) הוא מצר ים באוקיינוס הקרח הצפוני בין האי בולשביק (Большевик; האי הדרומי ביותר בארכיפלג סברניה זמליה) מצפון-מערב, לבין האי סטרוקדומסקי (остров Старокадомского; אף הוא מאיי סברניה זמליה) מדרום-מזרח. המצר מקשר בין מצר וילקיצקי מדרום לים לאפטב בצפון-מזרח.

רוחבו של המצר הוא כ-30 ק"מ, עומקו המרבי 204 מ' ואורכו – כ-40 ק"מ.

המצר שמכוסה קרח רוב ימות השנה קרוי על שמו של הד"ר ניקולאי איוואנוביץ' יבגנוב (Николай Иванович Евгенов), חוקר האזור הארקטי, הידרוגרף ואוקיינוגרף רוסי וסובייטי נודע.

## קישורים חיצוניים

יבגנוב
יבגנוב
ביופלסטיק

שמאל|ממוזער|250px|סכו"ם חד-פעמי העשוי מביופלסטיק
**ביופלסטיק** הוא שם כללי לפלסטיק הנגזר מחומר חי מתחדש, כגון שמנים או שומנים צמחיים, עמילן תירס, עמילן אפונה או יצורים חד תאיים. ניתן להפיק ביופלסטיק מתוצרי לוואי צמחיים מתעשיית החקלאות, או באמצעות מיחזור מכלי פלסטיק משומשים בהליך כימי המשלב מיקרואורגניזמים.

להבדיל מביופלסטיק, הפלסטיק הנפוץ יותר מופק מתוצרי נפט. בהליך ייצור של הפלסטיק המוכר מחיי היומיום, נדרש שימוש בכמות גדולה של דלקים מאובנים. כתוצאה מכך, נפלטים לאטמוספירה גזי חממה רבים. ייצור של ביופלסטיק מאופיין בפליטה מופחתת של גזי חממה ומזהמים אחרים. חלק מסוגי הביופלסטיק הם בעלי זמן התכלות מהיר.

PLA הוא סוג של ביופלסטיק.

## ראו גם
* ביו דיזל

## קישורים חיצוניים

* 
* 

קטגוריה:קצרמר מדעים
קטגוריה:הנדסת חומרים
קטגוריה:מיחזור
אורנה בלכמן

**אורנה (אירנה) בלכמן**, היא שחיינית עבר ישראלית, אלופת ישראל ושיאנית ישראל בשחייה.

## ביוגרפיה
בלכמן התאמנה בקבוצת מכבי חיפה.

### 1961
#### אלופת ישראל
באוקטובר 1961 בשל מחלוקת על השתתפותו באליפות של דייוויד קרצקי, שחיין יהודי אמריקאי, פרשו שחייני הפועל מאליפות ישראל בשחייה. באליפות עצמה זכתה בלכמן בשתי מדליות, זהב וכסף. מדליית זהב, במשחה ל-100 מטר פרפר בתוצאה של 1:32.8 דקות ומדליית כסף, במשחה ל-200 מטר חזה בתוצאה של 3:18.8 דקות, אחרי חברתה לקבוצה תמר זליג (3:18.5 דקות).

### 1962
באליפות ישראל שנערכה בשנת 1962] זכתה בלכמן ב-3 מדליות, 1 כסף ו-2 ארד. מדליית כסף במשחה ל-200 מטר חזה בתוצאה של 3:22.7 דקות, אחרי חנה מרון מברית מכבים עתיד (3:17.7 דקות) ומדליות ארד, במשחה ל-100 מטר פרפר בתוצאה של 1:30.8 דקות, אחרי נורית שלו מהפועל נוה איתן (1:23.8 דקות) וחנה מרון (1:28.3 דקות) ובמשחה ל-200 מטר מעורב אישי בתוצאה של 3:11.1 דקות, אחרי מרי שנטל טראו מהפועל תל אביב (3:07.5 דקות) וחנה קול מהפועל אפיקים (3:08.4 דקות).

### 1963
באליפות ישראל בשחייה שנערכה בבריכת בת גלים בחיפה באוקטובר 1963 זכתה בלכמן בשתי מדליות כסף, במשחה ל-100 מטר גב בתוצאה של 1:26.4 דקות, אחרי חנה קול מהפועל אפיקים (1:23.5 דקות) ולפני חברתה לקבוצה טובה ולדמן (1:27.5 דקות) ובמשחה ל-200 מטר מעורב אישי בתוצאה של 3:09.4 דקות, אחרי חנה קול (3:02.1 דקות).

#### שיאנית ישראל
בלכמן קבעה במשחה ל-400 מטר מעורב אישי שיא ישראלי חדש של 6:33.8 דקות, שיא זה נשבר על ידי אסתר צוירין מברית מכבים עתיד (6:30.2 דקות).

## קישורים חיצוניים
* 

## הערות שוליים

קטגוריה:אלופות ישראל בשחייה
קטגוריה:שחייניות פרפר ישראליות
קטגוריה:שחייניות חזה ישראליות
קטגוריה:שחייניות גב ישראליות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
סטמפורד (קונטיקט)

**סטמפורד** (באנגלית: **Stamford**) היא עיר במדינת קונטיקט בארצות הברית. היא נמצאת במחוז פיירפילד. על פי מפקד האוכלוסין של שנת 2020, בעיר מתגוררים 135,470 תושבים, מה שהופך אותה לשנייה בגודלה במדינת קונטיקט והשישית בגודלה באזור ניו אינגלנד. היא ממוקמת במרחק של 48 קילומטרים ממנהטן, ניו יורק, ונחשבת לחלק מהמטרופולין הגדולה של ניו יורק.

## היסטוריה

## ערים תאומות
* 
* 

## קישורים חיצוניים

* 
* 
* 

קטגוריה:קונטיקט: ערים
קטגוריה:יישובים שהוקמו ב-1949
צבי גרא

**צבי (ציצי) גרא** (1 באפריל 1927 – 27 בינואר 2008) היה מצאצאי מייסדי ראשון לציון. לוחם הפלמ"ח בחטיבת הראל. בוגר בצלאל. מהפעילים נגד פינוי חבל ימית. אמן רב תחומי שעסק בציור, צילום, פיסול, עיצוב אמנותי, בימוי, הפקה והוראת האומנות.

## ביוגרפיה
גרא נולד בשנת 1927 לגרו גרא (קרישבסקי) ויהודית (אלטשולר). אח צעיר לגרשון ויגאל. בצעירותו למד במוסד שומריה שבמשמר העמק.

ב-1948 התגייס לפלמ"ח ושירת בתקופת מלחמת העצמאות באזור ירושלים במסגרת הגדוד השישי. בהמשך שירת בפלוגת מטה של חטיבת הראל. עבר קורס קצינים ושירת כקצין מודיעין. שוחרר ב-1949. בתקופה זו הכיר והתיידד עם רחבעם זאבי והקשר הזה נמשך כל השנים שלאחר המלחמה, עזר למפלגתו בתקופת הבחירות ואף התמודד ברשימתה לכנסת השתים עשרה. במלאת 20 שנה למלחמה היה גרא בין השותפים להכנת כינוס חטיבת הראל

ב-1950 סיים את האקדמיה לאמנות "בצלאל" שבירושלים שם למד ציור, תפאורה ותאורת במה, אצל הבמאי פיסקטור ואצל צייר התפאורות גורליק.

ב-1952 עבר לעבוד בארצות הברית וקנדה שם נישא לבמאית הקולנוע והכוריאוגרפית אלידע גרא. בשנת 1964 עלו לישראל עם שלושת ילדיהם. בני הזוג התגרשו ב-1984. נשא לאישה שנייה את עכסה לפיד.

עבד כיועץ אמנותי של הטלוויזיה החינוכית ובהמשך כמנהל אמנותי.

בתקופת פינוי סיני (1982) הצטרף למחאה נגד הכוונה לפנות את חבל ימית ועבר לגור לתקופה מסוימת באזור. היה שותף לפינוי ובעקבות אירוע זה הקים את פסל "קיר ימית".

השתתף כמרואיין בסדרה "תקומה" של הערוץ הראשון.

נפטר בישראל ב-2008 ונקבר בבית העלמין בסביון. קברו עוצב בצורת הציור שצייר גרא לתקליט של להקת זינגלה.

## פעילות אמנותית
* ב-1953 היה אחראי על התפאורה בתוכנית "בדרום אין כל חדש" של להקת פיקוד הדרום.
* ב-1953 עיצב את התפאורה להצגה "אמיל והבלשים במסגרת התיאטרון הקאמרי לילדין ולנוער.
* ב-1965 עיצב את התפאורה להצגה "נאסר א-דין" בתיאטרון הקאמרי.
* ב-1966 היה אחראי על העיצוב האמנותי של הסרט "שני קונילמל" (1966). כולל עיצוב הלוגו של הסרט ובניית עיירה בשם "קבצ'נסק" שנראתה כמו שטעטל יהודי אמיתי סמוך לאולפני גבע
* ב-1966 עיצב את התפאורה להצגה "פרנסואה ראש גזר" בתיאטרון העממי.
* ב-1997 עיצב את אנדרטת הפריצה לכלא עכו בטיילת הים בעכו.
* ב-1968 עיצב וציר את ספרו של יוסף ויץ, **הנדנדה העזובה** (בהוצאת מסדה)
* ב-1969 - עיצב את התפאורה במופע "מאילת באהבה" (20 שנה לשחרור אילת) שארגן מרכז ההסברה במשרד ראש הממשלה.
* ב-1969 עיצב את התפאורה להצגתו של יגאל לב "גלריה של טיפוסים" בתיאטרון דני דגן.
* ב-1976 עיצב גרא את צידו הפנימי של תקליטה של להקת זינגלה, Peace. ציור זה מכסה את קברו של גרא.
* ב-1988 ביים גרא את עצרת ה-20 להתיישבות בגולן. העצרת נערכה לא הרחק מהמושב מעלה גמלא.
* ב-2003 עיצב את הפסל של נתן פנץ ביפו
* עיצוב אנדרטת פורצי החומה בעכו.

## קישורים חיצוניים

* 
* צבי גרא באתר מוזיאון ישראל בירושלים

## הערות שוליים

קטגוריה:משפחת אלטשולר
קטגוריה:משפחת קרישבסקי
קטגוריה:משפחת גרא
קטגוריה:ציירים ישראלים
קטגוריה:פסלים ישראלים
קטגוריה:מעצבי במה ישראלים
קטגוריה:הערוץ הראשון: אישים
קטגוריה:בוגרי המוסד החינוכי שומריה
קטגוריה:בוגרי בית הספר בצלאל החדש לאומנות ולאמנות
קטגוריה:אישים הקבורים בבית הקברות בסביון
קטגוריה:פעילי מפלגת מולדת
קטגוריה:ישראלים שנולדו ב-1927
קטגוריה:ישראלים שנפטרו ב-2008
אביאסף בן קרח

**אֲבִיאָסָף בֶּן קֹרַח** (נקרא גם אֶבְיָסָף ואָסָף) היה משבט לוי ואחד מאבות אבותיו של שמואל. על פי חז"ל, היה מגדולי המשוררים – נביאים בתקופת התנ"ך, והיה בן תורה יותר משאר אחיו. אביאסף היה אחד מארבעים ושמונה הנביאים. יש דעה בחז"ל שהוא אחד משלושת האנשים שעליהם עומד העולם.

## ביוגרפיה
נולד באחד היישובים היהודים בארץ גושן של מצרים העתיקה (היום בשטח מצרים) לקורח בן יצהר הקהתי. שמות בניו הם אסיר וקורא (ויש אומרים שקורא היה מבני הימן). כשחנו עם ישראל בקדש ברנע, התייתם מאביו ומאמו כשהארץ בלעה אותם במחלוקת קרח ועדתו. 

### על פי [[חז"ל]]
יש מחלוקת בחז"ל, לפי שיטת התלמוד הבבלי אביאסף נשאר מתחת האדמה לאחר פתיחת פי הארץ במחלוקת קורח ועדתו, ולפי שיטת התלמוד הירושלמי אביאסף לא נשאר מתחת האדמה.
#### שיטת התלמוד הבבלי
אביאסף ושאר אחיו נפלו (כאשר נפתח פי הארץ במחלוקת קרח ועדתו), הגיעו לבסיס אבן השתייהועד היום הם מזמרים מזמורים שם. בגיל 45 – 52, לאחר מות משה, בא מלאך המוות אל אביאסף ואחיו ושאל אותם אם ראו את משה, והם ענו לו שלא ראו אותו מהיום שהארץ בלעה אותם על ידו (זה היה חלק ממסע חיפוש נרחב של מלאך המוות את משה). כתוב במדרש שאביאסף ואחיו אמרו ליונה (שהיה באותו הזמן בבטן הדג שהיה במי התהום שהיו מסביב בסיס אבן השתיה) שיתפלל, כי אבן השתייה נמצאת תחת היכל ה', ואם יתפלל מיד יענה (יונה אכן התפלל ובזכות זה ניצל). כשנחרבה ירושלים אביאסף חיבר את מזמור פ"ג בהשראת החורבן.

#### שיטת התלמוד הירושלמי
את דברי הביטחון שבמזמור מ"ו חיבר בהשראת הצלתו מפתיחת פי הארץ. יש מחלוקת מה קרה לאביאסף ואחיו בשעת פתיחת פי הארץ, תנא קמא סובר שנשארו באוויר, ורבי נחמיה סובר שנבלע באדמה. על פי השיטה הראשונה, את מזמור מ"ד הוא חיבר בהשראת מלחמות סיחון ועוג שסיים בגיל 45 – 52, ועפ"י השיטה השנייה, הוא חיבר את המזמורים מ"ב – מ"ג, מ"ד ומ"ה ביחד עם אחיו בתור תפילה לצאת מבליעת הארץ (במחלוקת קרח ועדתו). בגיל 52 – 59 הגיע אביאסף עם שאר בני ישראל לארץ ישראל ולאחר חלוקת הארץ לשבטים התגורר באחת מערי הלויים של בני קהת.

### על פי פרשנים אחרים
על פי האלשיך את מזמור מ"ט חיבר אביאסף כדי להזכיר את יום המוות, מכיוון שהוא בעצמו ניצל מנפילה ביחד עם משפחתו כי זכר את יום המוות וחזר בתשובה. 

על פי התורה תמימה את מזמור פ"ח חיבר אביאסף בתור תפילה לצאת מבליעת הארץ.

יש פרשנים הסבורים שאביאסף לא חיבר את המזמורים של בני קרח אלא בני בניו.

## קישורים חיצוניים
* 

## הערות שוליים

קטגוריה:לוויים בתנ"ך
קטגוריה:ילדים בתנ"ך
קטגוריה:נדודי בני ישראל במדבר: אישים
סדרת מפוצלים

**סדרת מפוצלים** (באנגלית: **The Divergent Series**) היא סדרת סרטי הרפתקאות ומדע בדיוני דיסטופיים בת שלושה סרטים המבוססים על טרילוגיית "מפוצלים" מאת הסופרת האמריקאית ורוניקה רות'. הסרטים מופצים על ידי אולפני Lionsgate בהפקת לוסי פישר, פויה שבזיאן ודגלאס ויק, והתסריט נכתב על ידי איוואן דאורטי וונסה טיילור. בסרט מככבים שיילין וודלי, תיאו ג'יימס, זואי קרביץ, אנסל אלגורט וקייט וינסלט.

## עלילה
בשיקגו העתידנית, החברה מחולקת לחמישה פלגים המבוססים על אופי אישיותם. נערה צעירה בשם ביאטריס "טריס" פריור לומדת כי היא "מפוצלת" - היא אינה מתאימה לאף אחד מן הפלגים ומגלה כי היא חולקת מאפיינים מכל הפלגים, עובדה שעלולה לסכן את חייה.

## הסרטים
הסרט הראשון בסדרה, "מפוצלים", בוים על ידי ניל בורגר והופק בתקציב של 85 מיליון דולר. הסרט יצא לאקרנים ב-21 במרץ 2014 והרוויח למעלה מ-56 מיליון דולר בשבוע הבכורה. סך הכול גרף הסרט 288 מיליון דולר.

הסרט השני בסדרה, "מורדים", בוים על ידי רוברט שוונטקה והופק על ידי ניל בורגר. הסרט יצא לאקרנים ב-20 במרץ 2015.

הסרט השלישי, "נאמנים", יצא ב-17 במרץ 2016.

## קישורים חיצוניים
* 

קטגוריה:סרטים באנגלית
קטגוריה:סרטים אמריקאיים
קטגוריה:סרטים מבוססי ספרים
קטגוריה:סרטי 2014
קטגוריה:סרטי 2015
קטגוריה:סרטי 2016
קטגוריה:סרטים דיסטופיים
קטגוריה:סדרות סרטי דרמה
קטגוריה:סדרות סרטי הרפתקאות
קטגוריה:סדרות סרטי מדע בדיוני
קטגוריה:סדרות סרטי פנטזיה
קטגוריה:סרטי ליונסגייט
גוגולפלקס

המספר **גוּגוֹלְפְּלֵקְס** (באנגלית: **Googolplex**) הוא 1 ולאחריו גוגול אפסים, או עשר בחזקת גוגול: 10^\mathrm{googol} = 10^{(10^{100})}.
מאחר שבגוגולפלקס יש גוגול ואחת ספרות, יהיה בלתי אפשרי לכתוב או לייצג את כל הספרות של גוגולפלקס בייצוג עשרוני, גם אם כל החומר ביקום היה משמש כדיו ונייר או כדיסקים קשיחים.

אף שגוגולפלקס נראה מספר חריג בגודלו, לפי "המשפט הטיפשי של האריתמטיקה" כמעט כל מספר טבעי גדול מגוגולפלקס.

אף על פי שבמתמטיקה לא נעשה שימוש בגוגולפלקס, כן נעשה שימוש במספרים הגדולים ממנו משמעותית, כגון מספר סקיוז ומספר גרהאם.

ג'ון הורטון קונוויי וריצ'רד ק. גאי הציעו שהסיומת פלקס תשמש כ-10 בחזקת המספר, כך רצו לצור את המספר גוגולפלקספלקס 10^{(10^{googol})}. הידוע גם כגוגולדופלקס או גוגולפלקסיאן. אך אף אחד מן השמות הללו אינו בשימוש רחב, ואף אחד מהם אינו נמצא במילונים.

## היסטוריה
בשנת 1938 האחיין בן התשע של המתמטיקאי אדוארד קאסנר, מילטון סירוטה, טבע את המונח גוגול שהוא  ואז הציע מספר גדול יותר בשם גוגולפלקס שהוא "אחד ואחריו אפסים עד שאתה מתעייף". קאסנר החליט לאמץ הגדרה רשמית יותר, משום שאנשים שונים מתעייפים בזמנים שונים ולכן קבע את המספר לערך 10^\mathrm{googol} = 10^{(10^{100})}.

## גודל
ספר אופייני יכול להיות מודפס עם
 אפסים (כ-400 עמודים עם 50 שורות לדף ו-50 אפסים בשורה). לכן, זה דורש 
ספרים כאלו כדי להדפיס את כל האפסים של גוגולפלקס (כלומר, הדפסה של גוגול אפסים). אם לכל ספר יש מסה של 100 גרם, יהיה להם מסת כולל של  ק"ג. לשם השוואה, המסה של כדור הארץ היא 5.972× ק"ג, והמסה של גלקסיית שביל החלב נאמדת ב -2.5 x  ק"ג.

## ראו גם
* גוגול

## קישורים חיצוניים

*
* 

## הערות שוליים

קטגוריה:מספרים טבעיים
קטגוריה:מספרים גדולים
קטגוריה:ג'ון הורטון קונוויי
מועדון ספורט שיכון המזרח

ממוזער|שמאל|200px|סמל המועדון האלטרנטיבי
**מועדון ספורט שיכון המזרח ראשון לציון** (בקיצור: **מ.ס. שיכון המזרח ראשון לציון**), הוא מועדון כדורגל מהשכונה שיכון המזרח שבראשון לציון. המועדון הוקם בשנת 1958, ונכון לעונת 2022/2023 המועדון משחק בליגה ב'.

## היסטוריה
המועדון נוסד בשנת 1958 בשם **הפועל שיכון המזרח**. המועדון עלה בפעם הראשונה לליגה ב', (שאז הייתה הליגה השלישית), בעונת 1963/64.

לקראת עונת 1977/78 המועדון התאחד עם אגודת מכבי ראשון לציון ונקרא **מכבי שיכון המזרח**. בסיום אותה עונה, העפילה הקבוצה המאוחדת לליגה ב'. האיחוד עם אגודת מכבי ראשון לציון נמשך עד לשנת 1981, אך גם לאחר מכן המשיך המועדון להשתמש בשם מכבי שיכון המזרח.

המועדון עלה לליגה א' בפעם הראשונה בעונת 1987/88, אך חזר לליגה ב' בעונת 1990/91. לאחר ארבע שנים, בעונת 1994/95 המועדון עלה שוב לליגה א', אך בעונת 1996/97 המועדון חזר שוב לליגה ב', ונישאר בליגה זו עד שפורק לפני עונת 1999/00.

המועדון הוקם מחדש ב-2004 בשם **מועדון ספורט שיכון המזרח** או בקיצור **מ.ס. שיכון המזרח**. המועדון ממשיך להשתמש בסמל שהיה בתקופת מכבי שיכון המזרח עד היום.

בעונת 2007/08 המועדון עלה מליגה ג' לליגה ב'. בעונת 2013/14 המועדון עלה מליגה ב' לליגה א' לאחר שסיים במקום הראשון, וזאת לאחר 19 שנים שלא היה בליגה א'.

בעונת 2014/2015 המועדון הגיע לשלב שמינית גמר גביע המדינה, אך הפסיד בתוצאה 1–5 למכבי יבנה.

## קישורים חיצוניים

## הערות שוליים

קטגוריה:קבוצות כדורגל ישראליות
קטגוריה:ראשון לציון: מועדוני ספורט
קטגוריה:קבוצות כדורגל שהוקמו ב-1958
ג'ולי בישופ

**ג'ולי איזבל בישופ** (באנגלית: **Julie Isabel Bishop**; נולדה ב-17 ביולי 1956) היא מדינאית אוסטרלית. כיהנה כשרת החוץ של אוסטרליה מאז השבעת ממשלתו של טוני אבוט בספטמבר 2013 עד לעליית סקוט מוריסון לשלטון באוגוסט 2018. בישופ, המכהנת גם כסגנית יושב הראש של המפלגה הליברלית, היא האישה הראשונה המכהנת בתפקיד זה, והאישה השלישית בהיסטוריה של אוסטרליה כסגנית יו"ר האופוזיציה.

היא חברה בבית הנבחרים של הפרלמנט האוסטרלי מאז 1998, כשייצגה את מחוז הבחירה קרטין באוסטרליה המערבית. כיהנה בין היתר כשרה בממשלתו של ג'ון הווארד, עד לתבוסת מפלגתה במערכת הבחירות בשנת 2007 למפלגת הלייבור בראשותו של קווין ראד.

## ראשית חייה
[שמאל|ממוזער|250px|בישופ עם [מזכיר המדינה של ארצות הברית|מזכיר המדינה האמריקאי ג'ון קרי, ספטמבר 2013]]
ג'ולי בישופ נולדה בעיירה לובטל באוסטרליה הדרומית, וגדלה בחוות דובדבנים בגבעות אדלייד, הנמצאים מזרחית לעיר אדלייד. התחנכה בבית הספר לבנות סיינט פיטר, ולאחר מכן החלה ללמוד באוניברסיטת אדלייד, שם היא למדה משפטים, וקיבלה תואר בשנת 1978. לאחר מכן התמחתה כעורך דין ופרקליטה בחברה Adelaide law firm Mangan, Ey & Bishop, שם הייתה לשותפה. בשנת 1983 התחתנה בישופ עם היזם ניל ג'ילון, ועברה להתגורר עמו בעיר פרת' באוסטרליה המערבית. היא התמחתה כפרקליטה בדיני מסחר בחברה Clayton Utz.

בשנת 1996 השתתפה בתוכנית של בית הספר למנהל עסקים באוניברסיטת הרווארד, והשלימה תוכנית ניהול מתקדמת בת שמונה שבועות עבור מנהלים בכירים.

## קריירה פוליטית
בשנת 1998 זכתה בבחירות המוקדמות של המפלגה הליברלית בהתמודדות על מחוז הבחירה קרטין שבאוסטרליה המערבית, ובבחירות הפדרליות מאוחר יותר זכתה במושב, לאחר שהביסה את חבר הפרלמנט אשר כיהן מאז 1981, ושהיה במפלגתה והפך לעצמאי, אלן רוצ'ר. בשנת 2003 מונתה לשרת הרווחה, תחת ממשלתו של ג'ון הווארד. לאחר מכן קודמה ומונתה לשרת החינוך, המדע והאימונים, ולשרה העוזרת לראש הממשלה בענייני נשים. היא החזיקה בתפקידים אלה עד לתבוסת מפלגתה למפלגת הלייבור בבחירות הפדרליות בשנת 2007.

לאחר הפסד המפלגה הליברלית בבחירות, מונתה לסגנית יושב ראש המפלגה, תחת ברנדן נלסון. לאחר פרישתו של נלסון מהחיים הפוליטיים, הציע לבישופ יורשו, מלקולם טורנבול, להיות שרת האוצר בממשלת הצללים שהוא מציע. עם זאת, בפברואר 2009 התפטרה ממועמדותה לתפקיד שרת האוצר, נוכח חוסר שביעות הרצון מתפקודה אצל גורמים במפלגה הליברלית. בישופ עברה להיות מועמדת המפלגה לתפקיד שרת החוץ, תוך שהיא נשארת בתפקידה כסגנית יושב ראש המפלגה, בהינתן תפקיד מועמדות האוצר לג'ו הוקי. בדצמבר 2009 נבחר טוני אבוט לראשות המפלגה הליברלית, לאחר שנערכו בה בחירות מקדימות. בישופ נשארה בתפקידה כסגנית יו"ר המפלגה, ללא כל אתגר והתמודדות על התפקיד, וכן נשארה כמועמדת לתפקיד שרת החוץ.

לאחר ניצחונה של המפלגה הליברלית בראשותו של טוני אבוט בבחירות בספטמבר 2013, נשארה בישופ סגנית יושב ראש המפלגה הליברלית, לצדו של אבוט, ומונתה לשרת החוץ של אוסטרליה. היא האישה הראשונה המכהנת בתפקיד זה. היא הוסיפה לכהן בתפקיד זה גם בממשלתו של מלקולם טרנבול. כאשר הודח טרנבול מהנהגת המפלגה ומראשות הממשלה, והוחלף על ידי שר האוצר סקוט מוריסון, סיימה בישופ את כהונתה.

## קישורים חיצוניים

* 

* 

## הערות שוליים

קטגוריה:פוליטיקאיות אוסטרליות
קטגוריה:שרי החוץ של אוסטרליה
קטגוריה:חברי הפרלמנט האוסטרלי
קטגוריה:שרות חוץ
קטגוריה:בוגרות בית הספר למשפטים באוניברסיטת הרווארד
קטגוריה:בוגרות אוניברסיטת אדלייד
קטגוריה:אוסטרלים שנולדו ב-1956
קטגוריה:ילידות 1956
לנגסטון יוז

**ג'יימס מרסר לנגסטון יוז** (באנגלית: **James Mercer Langston Hughes**; 1 בפברואר 1901 – 22 במאי 1967) היה משורר, פעיל חברתי, סופר, מחזאי, ובעל טור אמריקאי. היה אחד מהיוצרים הראשונים של שירת הג'אז. שירי הבלוז, הבלדות והשירים הליריים שלו התפרסמו בשבעה כרכים. יוז ידוע בעיקר כמנהיג הרנסאנס של הארלם. בשנת 1954 זכה בפרס אניספילד-וולף עבור ספרו *Simple Takes a Wife*.

יוז חיבר את התמליל לאופרה "תמונת רחוב" ,ע"פי מחזהו של אלמר רייס(1946) למוזיקה של קורט וייל, המוצגת ברחבי העולם עד היום.

יוז תורגם לעברית בידי מתרגמים שונים, ביניהם אברהם שלונסקי, שמעון זנדבנק, דוד קוסלביץ, יהודה ויזן, איריס אליה כהן, רוני סומק, ערן צלגוב, עודד פלד ואחרים.

## קישורים חיצוניים

* 
* 
* 
* 
* 
* 

## הערות שוליים

קטגוריה:אמריקאים ילידי מיזורי
קטגוריה:מוזיקאי ג'אז
קטגוריה:זוכי פרס אניספילד-וולף
קטגוריה:משוררים אפרו-אמריקאים
קטגוריה:סופרים אפרו-אמריקאים
קטגוריה:זוכי פרס טוני: מוזיקאים
קטגוריה:פעילים חברתיים אמריקאים
קטגוריה:מחזאים אמריקאים
קטגוריה:בוגרי אוניברסיטת לינקולן
קטגוריה:בעלי טור אמריקאים
קטגוריה:זוכי מלגת גוגנהיים
קטגוריה:אמריקאים שנולדו ב-1901
קטגוריה:אמריקאים שנפטרו ב-1967